stanford-oval/wikipedia huggingface dataset:
ג'דיידה-מכר

ג'דיידה-מַכּר (בערבית: جديدة-مكر) היא מועצה מקומית ערבית במחוז הצפון בישראל.
היישוב שוכן בגליל המערבי, מזרחית לעכו ומערבית לכביש 70. שני הכפרים ג'דיידה ואל-מכר אוחדו למועצה אחת בשנת 1990. הרוב המכריע של תושבי ג'דיידה-מכר הם ערבים-מוסלמים, לצד מיעוט קטן של ערבים-נוצרים.
היסטוריה > ג'דיידה (جديدة)

ג'דיידה הוקם במאה ה-16 על ידי ערבים מסוריה. משמעות שמו של היישוב בעברית הוא "חדשה". במאה ה-19 נחכרו אדמות היישוב על ידי חיים פרחי שהיה היועץ של מושל עכו.
בשנת 1983 הורחב שטח השיפוט של הכפר.
היסטוריה > אל-מַכּר (المكر)

מַכּר (או: אל-מַכּר) הוקם גם הוא במאה ה-16 על ידי תושבים מלבנון אך במקום ישבו תושבים כבר מהתקופה הרומית, התקופה הביזנטית והתקופה הערבית. במחצית השנייה של המאה ה-19 התגוררו בכפר, על פי הערכה, בין 160–300 נפשות, כמחציתם דרוזים וכמחציתם מוסלמים. במפקד 1922 נמנו בכפר 281 נפש.
יש המעריכים כי במקום שכן היישוב "מכרה" שממנו בא חפר המכרי שהיה מגיבוריו של דוד המלך.
בשנת 1983 הורחב שטח השיפוט של אל-מכר.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בג'דיידה-מכר 20,258 תושבים, מתוכם 20,225 תושבי ישראל (מקום 118 בדירוג רשויות מקומיות בישראל).  שינוי בגודל האוכלוסייה ‎+0.5% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 80.9%. השכר החודשי הממוצע של שכיר במשך שנת 2021 היה 7,510 ש"ח (ממוצע ארצי: 11,330 ש"ח).
כל תושבי הכפר ערבים, והרכבם בקירוב הוא:
מוסלמים 91.3%
נוצרים 8.7%
בשנת 2014 אישרה המועצה הארצית לתכנון ובנייה את הקמת העיר טנטור, עיר ערבית חדשה, בצמוד ומדרום לעיר. בשנת 2021 פורסם כי כדי למנוע מהומות פוליטיות, הוחלט להרחיב לממדי עיר את היישוב ג'דיידה-מכר בבניית 8,000 יחידות דיור, ולבטל את הקמת העיר החדשה טנטור.
ראשי המועצה

11 בנובמבר 2008–2018: מוחמד שאמי.
משנת 2018: סוהיל מלחם.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  מוחמד חליליה, ראשי המגזר הערבי מרוצים מהרחבת תחומי ישוביהם, דבר, 14 ביוני 1983
↑  יהושע בן אריה ועמירם אורן, יישובי הגליל ערב מפעל ההתיישבות הציוני, בתוך: ארצות הגליל, כרך א', אוניברסיטת חיפה, 1983, עמ' 319
↑  מוחמד חליליה, ראשי המגזר הערבי מרוצים מהרחבת תחומי ישוביהם, דבר, 14 ביוני 1983
↑  פרופיל ג'דיידה-מכר באתר הלמ"ס
↑   צפריר רינת, לראשונה מאז קום המדינה תוקם עיר חדשה עבור האוכלוסייה הערבית בגליל, באתר הארץ, 27 באוקטובר 2014
↑   נמרוד בוסו, המועצה הארצית לתכנון ולבנייה אישרה הקמת עיר ערבית חדשה בגליל המערבי, באתר TheMarker‏, 4 בנובמבר 2014
↑  עופר פטרסבורג, תחודש הקמת העיר החדשה לחרדים, באתר ישראל היום, 10 באוקטובר 2021
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007467977005171 
מבנה ציבור חדש ביישוב, 2009
סולומון פורת'

| --- | --- |
אין תמונה חופשית
 לידה:  23 במרץ 1907 פורט לודרדייל, פלורידה, ארצות הברית
 פטירה:  18 באוקטובר 1990 (בגיל 83) פורט לודרדייל, פלורידה, ארצות הברית
 מידע כללי
 מדינה:  ארצות הברית ארצות הברית
 ספורט
 ענף ספורט:  אתלטיקה
 תת-ענף:  קפיצה משולשת   קפיצה לרוחק
 
סולומון הפי "סול" פורת' (באנגלית: Solomon Happy "Sol" furth; ‏23 במרץ 1907 – 18 באוקטובר 1990) היה אתלט יהודי-אמריקאי, פעמיים סגן אלוף ארצות הברית (1929 ו-1935), פעמיים זוכה מדליית ארד באליפות ארצות הברית (1930 ו-1934), שייצג את ארצות הברית במשחקים האולימפיים (לוס אנג'לס 1932) וסיים במקום שישי בקפיצה משולשת. נוסף לכך, זוכה מדליית ארד באליפות ארצות הברית (1930) בקפיצה לרוחק.
ביוגרפיה

פורת' נולד בפורט לודרדייל, פלורידה. למד באוניברסיטת ניו יורק.
ביוגרפיה > 1929 > סגן אלוף ארצות הברית

באליפות ארצות הברית שנערכה בדנוור, קולורדו -4 ביולי 1929 זכה במדליית כסף בקפיצה משולש בתוצאה של 14.67 מטר
ביוגרפיה > 1930

בתחרות שנערכה בקיימברידג' ב-31 במאי 1930 קבע בקפיצה לרוחק שיא אישי חדש של 7.49 מטר, תוצאה שדירגה אותו במקום שמיני בעולם באותה שנה.
באליפות ארצות הברית שנערכה בפיטסבורג, פנסילבניה ב-23 באוגוסט באותה שנה הוא זכה בשתי מדליות ארד, בקפיצה משולשת בתוצאה של 14.34 מטר ובקפיצה לרוחק בתוצאה של 7.29 מטר.
ביוגרפיה > 1931 > שיאן ארצות הברית

בתחרות באולם שנערכה בשנת 1931 קבע שיא ארצות הברית בריצת 70 יארד משוכות.
ביוגרפיה > 1932

במבחנים האמריקאים לאולימפיאדת לוס אנג'לס שנערכו בפאלו אלטו, קליפורניה ב-16 ביולי סיים במקום רביעי בקפיצה משולשת בתוצאה של 14.71 מטר ונכלל במשלחת האמריקאית למשחקים. במשחקים עצמם שנערכו ב-4 באוגוסט הוא סיים במקום שישי בשיא אישי חדש של 14.88 מטר וראשון מבין האמריקאים.
ביוגרפיה > 1934

באליפות ארצות הברית שנערכה במילווקי, ויסקונסין ב-30 ביוני 1934 זכה במדליית ארד, בקפיצה משולשת בתוצאה של 14.33 מטר
ביוגרפיה > 1935

באליפות ארצות הברית שנערכה בלינקולן, נברסקה ב-4 ביולי 1935 זכה במדליית כסף, בקפיצה משולשת בתוצאה של 14.77 מטר
ביוגרפיה > 1937

באליפות ארצות הברית שנערכה במילווקי ב-3 ביולי 1937 סיים במקום רביעי בקפיצה משולשת בתוצאה של 14.34 מטר.
לאחר שפרש מספורט תחרותי אימן אתלטיקה בברוקלין קולג'.
שממית הבתים

| שממית הבתים |
| --- | --- |
 פרט צעיר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
קבוצה:: זוחלים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי שממית
משפחה:: שממיתיים
סוג:: Hemidactylus
מין:: שממית הבתים
שם מדעי
 Hemidactylus turcicus ‏לינאוס, 1758
תחום תפוצה


שממית על אגודל אנושי
שממית צדה יקרונית
שממית הבתים במארב על קן של טייחת שחורת-חזה (תל אביב)
שממית הבתים (שם מדעי: Hemidactylus turcicus, בתרגום: Hemi – חצי, Dactylus – אצבע, Turcicus – טורקי) היא לטאה ממשפחת השממיתיים, הנפוצה בין הלטאות במגורי האדם בארץ ישראל.
תיאור

עורה רך, שקוף למחצה, מכוסה בקשקשים וצבעו משתנה. לעיתים הוא ורדרד, כתום בהיר, או חום בהיר ולעיתים מפוספס או מכוסה בכתמים. אצבעותיה מכוסות בעשרות מיליוני שערות מיקרוסקופיות שמאפשרות לה לטפס על קירות ועל עצמים אנכיים. גודלה המקסימלי הוא 14 ס"מ, ואורך חייה כתשע שנים.
אזור מחיה

השממית מבלה את רוב זמנה בחללים קטנים ומוסתרים בבית כגון ארונות חשמל, ארגזים של תריסי גלילה ומדפים מוסתרים. לעיתים מסתתרות מספר שממיות באותה נקודת מסתור.
מזון

השממית ניזונה מחרקים קטנים כגון פרפרים, יתושים וזבובים, ונוהגת לתור אחריהם בסביבת נקודת המסתור שלה ובמקומות בעלי סבירות גבוהה להימצאות חרקים: למשל, בקרבה למקור אור מלאכותי. השממית נוהגת להתקרב באיטיות לטרפה, ואז מזנקת עליו ולוכדת אותו בלסתותיה.
התגוננות

כאשר השממית חשה בסכנה, היא נוקטת פעולה אוטוטומית: היא משחררת את זנבה באמצעות כיווץ של שריר המכופף אותו עד ליצירת שבר וניתוק. בזנב נוצרת פעולה עצבית עצמאית, שיוצרת תנועת התפתלות ובכך מסיחה את תשומת הלב של הטורף מהשממית ומאפשר לה להימלט מהמקום. בתוך שבועות עד חודשים מגדלת השממית זנב חדש. מתחת לזנב המתנתק, השממית בעלת זנב קבוע קטן יותר מזה המתנתק. הזנב הפנימי הקבוע הוא איבר הבנוי משרירים, עצם ושומן, לעומת הזנב החיצוני המתנתק, שהוא סחוס חסר תחושה. בתקופה שבה לשממית אין זנב מתנתק, שרידותה נפגעת, עקב כך שאינה יכולה להשתחרר אם תפסו בזנבה. לזנב תפקיד ביציבותה בעת התנועה והטיפוס, ומצויים בו מאגרי שומן. אם נטילת הזנב אינה מועילה, השממית עלולה גם לנשוך. נשיכה זו אינה מכאיבה או מסוכנת לאדם.
רבייה

בין החודשים מאי-יוני מטילה הנקבה, במקום מסתור, בדרך כלל שתי ביצים בגודל של אפון בכל הטלה. כעבור כחודשיים בוקעות מהביצים שממיות עצמאיות שאינן נסמכות על הוריהן כלל. השממית מגיעה לבגרות מינית בגיל שנתיים.
בתרבות > במקרא

ישנם זיהויים של השממית עם האנקה המקראית.
במקרא מופיע השם "שממית" בספר משלי, פרק ל', פסוק כ"ח:
שְׂמָמִית בְּיָדַיִם תְּתַפֵּשׂ וְהִיא בְּהֵיכְלֵי מֶלֶךְ.
עם זאת, על-פי פרשנים מסוימים, הכוונה היא לעכביש ולא ללטאה הנקראת היום בשם זה.
בתרבות > אמונות

היות שאיננה מזיקה לאדם אלא להפך – ניזונה מרמשים ומזיקים הנוטים להתרבות בסביבת האדם (כגון תיקנים), הרי שביחס לשממית נתפתחה אמונה טפלה שהימצאותה במגורי אדם היא סימן למזל טוב עבור דיירי הבית ויש להניח לה לנפשה.
לקריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים 49–51
הערות שוליים

↑  שממית הבתים באתר הרשימה האדומה של IUCN
↑  אהרן שולוב אנציקלופדיה עולם התנ"ך כרך 3 ויקרא. הוצאת רביבים, רמת גן, 1987, עמוד 79
עונת 2025/2026 בליגה האירופית

| --- | --- |

 מארחת:  אצטדיון בשיקטש, איסטנבול, טורקיה (משחק הגמר)
 תקופת התחרות:  10 ביולי 2025 – 20 במאי 2026 (315 ימים)
 → 2024/20252026/2027 ←
עונת 2025/2026 בליגה האירופית צפויה להיות העונה ה-55 של טורניר הכדורגל המשני של אירופה בכדורגל שמאורגן על ידי אופ"א, והעונה ה-17 מאז שונה שמה של התחרות מגביע אופ"א לליגה האירופית.
הזוכה בתואר תשחק נגד זוכת ליגת האלופות בסופר קאפ האירופי ותקבל כרטיס לשלב הליגה של ליגת האלופות בעונת 2026/2027.
הגמר ייערך באצטדיון בשיקטש, באיסטנבול, טורקיה. ב-20 מאי 2026.
העפלה

76–78 קבוצות מ-32–53 מתוך 55 ההתאחדויות החברות באופ"א צפויות להשתתף בעונת 2025/2026. (כולן עשויות להשתתף בשלבים השונים מלבד רוסיה שהושעתה מהמפעלים האירופיים לשנת 2025/2026 וליכטנשטיין לה אין ליגה מקומית). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות:
ליגות המדורגות במקומות 1–12 שולחות 2 נציגות.
ליגות המדורגות במקומות 13–33 (למעט רוסיה) שולחות נציגה אחת.
מקום נוסף מוקצה למחזיקת הגביע בקונפרנס ליג.
בנוסף, 32 קבוצות שיודחו החל מסיבוב המקודמות השני בליגת האלופות של אופ"א 2025/2026 יועברו לשלבים השונים בליגה האירופית, בהתאם לשלב בו הודחו:
12 המודחות משלב המוקדמות השני במסלול האלופות.
3 המודחות משלב המוקדמות השני במסלול הליגה.
6 המודחות משלב המוקדמות השלישי במסלול האלופות.
4 המודחות משלב המוקדמות השלישי במסלול הליגה.
5 המודחות משלב הפלייאוף במסלול האלופות.
2 המודחות משלב הפלייאוף במסלול הליגה.
העפלה > דירוג הליגות

הדירוג לעונת 2025/2026 הוא דירוג הליגות לשנת 2024, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2019/2020 עד 2023/2024.
↑  מושעית עקב הפלישה הרוסית לאוקראינה
↑  לליכטנשטיין אין ליגה מקומית, הקבוצות השייכות להתאחדות הכדורגל של ליכטנשטיין משחקות בליגות השווייצריות השונות, לעומת זאת לליכטנשטיין יש טורניר גביע מקומי, והזוכה בו משתתפת בקונפרנס ליג.
העפלה > חלוקת הקבוצות לפי שלב

|  |  | קבוצות שמתחילות את דרכן בתחרות בשלב זה | קבוצות שהתקדמו מהשלב הקודם | קבוצות שהועברו מליגת האלופות |
| --- | --- | --- | --- | --- |
| שלב המוקדמות הראשון (16 קבוצות) | מסלול ראשי (16 קבוצות) |  16 מחזיקות הגביע בליגות המדורגות 17–33 (למעט רוסיה) |  |  |
| שלב המוקדמות השני (16 קבוצות) | מסלול ראשי (16 קבוצות) |  מחזיקת הגביע בליגה המדורגת 16  הקבוצה שסיימה במקום הרביעי בליגה המדורגת 6  6 קבוצות שסיימו במקום השלישי בליגות המדורגות 7–12 |  8 המנצחות בשלב המוקדמות הראשון |  |
| שלב המוקדמות השלישי (26 קבוצות) | מסלול האלופות (12 קבוצות) |  |  |  12 המודחות משלב המוקדמות השני (מסלול האלופות) |
| שלב המוקדמות השלישי (26 קבוצות) | מסלול ראשי (14 קבוצות) |  3 מחזיקות הגביע בליגות המדורגות 13–15 |  8 המנצחות בשלב המוקדמות השני |  3 המודחות משלב המוקדמות השני (מסלול הליגה) |
| שלב הפלייאוף (24 קבוצות) | שלב הפלייאוף (24 קבוצות) |  5 מחזיקות הגביע בליגות המדורגות 8–12 |  6 המנצחות בשלב המוקדמות השלישי (מסלול האלופות)  7 המנצחות בשלב המוקדמות השלישי (מסלול ראשי) |  6 המודחות משלב המוקדמות השלישי (מסלול האלופות) |
| שלב הליגה (36 קבוצות) | שלב הליגה (36 קבוצות) |  מחזיקת הגביע בקונפרנס ליג  7 מחזיקות הגביע בליגות המדורגות 1–7  5 קבוצות שסיימו במקום החמישי בליגות המדורגות 1–5 |  12 המנצחות בשלב הפלייאוף |  5 המודחות משלב הפלייאוף (מסלול האלופות)  2 המודחות משלב הפלייאוף (מסלול הליגה)  4 המודחות משלב המוקדמות השלישי (מסלול הליגה) |
| שלב הנוקאאוט הראשוני (16 קבוצות) | שלב הנוקאאוט הראשוני (16 קבוצות) |  |  מקומות 9–24 בשלב הליגה |   |
| שמינית הגמר (16 קבוצות) | שמינית הגמר (16 קבוצות) |  |  מקומות 1–8 בשלב הליגה  8 המנצחות בשלב הנוקאאוט הראשוני |  |
עקב השעייתה של רוסיה מכל התחרויות האירופיות לעונת 2025/2026 בוצעו השינויים הבאים:
מחזיקת הגביע בליגה המדורגת 16 (דנמרק) תתחיל את דרכה בשלב המוקדמות השני במקום בשלב המוקדמות הראשון.
העפלה > הקבוצות

בסוגריים המיקום או המפעל ממנו העפילה הקבוצה:
ג - זכייה בגביע המקומי בעונה שעברה.
1–6 - מיקום בליגה בעונה שעברה.
UCL - הודחה מליגת האלופות.
ECL - מחזיקת הגביע בקונפרנס ליג.
UCL CH PO - הודחה משלב הפלייאוף במסלול האלופות.
UCL LP PO - הודחה משלב הפלייאוף במסלול הליגה.
UCL CH Q3 - הודחה משלב המוקדמות השלישי במסלול האלופות.
UCL LP Q3 - הודחה משלב המוקדמות השלישי במסלול הליגה.
UCL CH Q2 - הודחה משלב המוקדמות השני במסלול האלופות.
UCL LP Q2 - הודחה משלב המוקדמות השני במסלול הליגה.
| סיבוב | סיבוב | קבוצות | קבוצות | קבוצות | קבוצות |
| --- | --- | --- | --- | --- | --- |
| שלב הליגה | שלב הליגה | (ECL) | אנגליה (ג) | אנגליה (5) | איטליה (ג) |
| שלב הליגה | שלב הליגה | איטליה (5) | ספרד (ג) | ספרד (5) | גרמניה (ג) |
| שלב הליגה | שלב הליגה | גרמניה (5) | צרפת (ג) | צרפת (5) | הולנד (ג) |
| שלב הליגה | שלב הליגה | פורטוגל (ג) | (UCL CH PO) | (UCL CH PO) | (UCL CH PO) |
| שלב הליגה | שלב הליגה | (UCL CH PO) | (UCL CH PO) | (UCL LP PO) | (UCL LP PO) |
| שלב הליגה | שלב הליגה | (UCL LP Q3) | (UCL LP Q3) | (UCL LP Q3) | (UCL LP Q3) |

| שלב הפלייאוף | שלב הפלייאוף | בלגיה (ג) | טורקיה (ג) | צ'כיה (ג) | סקוטלנד (ג) |
| שלב הפלייאוף | שלב הפלייאוף | שווייץ (ג) | (UCL CH Q3) | (UCL CH Q3) | (UCL CH Q3) |
| שלב הפלייאוף | שלב הפלייאוף | (UCL CH Q3) | (UCL CH Q3) | (UCL CH Q3) |  |

| שלב המוקדמות השלישי | מסלול האלופות | (UCL CH Q2) | (UCL CH Q2) | (UCL CH Q2) | (UCL CH Q2) |
| שלב המוקדמות השלישי | מסלול האלופות | (UCL CH Q2) | (UCL CH Q2) | (UCL CH Q2) | (UCL CH Q2) |
| שלב המוקדמות השלישי | מסלול האלופות | (UCL CH Q2) | (UCL CH Q2) | (UCL CH Q2) | (UCL CH Q2) |
| שלב המוקדמות השלישי | המסלול הראשי | אוסטריה (ג) | נורווגיה פרדריקסטאד (ג) | יוון (ג) | (UCL LP Q2) |
| שלב המוקדמות השלישי | המסלול הראשי | (UCL LP Q2) | (UCL LP Q2) |  |  |

| שלב המוקדמות השני | המסלול הראשי | הולנד (4) | פורטוגל (3) | בלגיה (3) | טורקיה (3) |
| שלב המוקדמות השני | המסלול הראשי | צ'כיה (3) | סקוטלנד (3) | שווייץ (3) | דנמרק (ג) |

| שלב המוקדמות הראשון | המסלול הראשי | ישראל  (ג) | אוקראינה (ג) | סרביה (ג) | קרואטיה (ג) |
| שלב המוקדמות הראשון | המסלול הראשי | פולין (ג) | קפריסין (ג) | הונגריה (ג) | שוודיה (ג) |
| שלב המוקדמות הראשון | המסלול הראשי | רומניה (ג) | בולגריה (ג) | אזרבייג'ן (ג) | סלובקיה (ג) |
| שלב המוקדמות הראשון | המסלול הראשי | סלובניה (ג) | מולדובה (ג) | קוסובו (ג) | קזחסטן אקטובה (ג) |
לוח זמנים

לוח הזמנים של התחרות הוא כדלקמן. המשחקים מתוכננים לימי חמישי מלבד הגמר, שיתקיים ביום רביעי, אם כי באופן חריג יכולים להתקיים בימי שלישי או רביעי עקב התנגשויות לוח זמנים.
| שלב | סיבוב | הגרלה | מפגש ראשון | מפגש שני |
| --- | --- | --- | --- | --- |
| מוקדמות | שלב המוקדמות הראשון | 17 ביוני 2025 | 10 ביולי 2025 | 17 ביולי 2025 |
| מוקדמות | שלב המוקדמות השני | 16 ביוני 2025 | 24 ביולי 2025 | 31 ביולי 2025 |
| מוקדמות | שלב המוקדמות השלישי | 21 ביולי 2025 | 7 באוגוסט 2025 | 14 באוגוסט 2025 |
| מוקדמות | שלב הפלייאוף | 4 באוגוסט 2025 | 21 באוגוסט 2025 | 28 באוגוסט 2025 |
| שלב הליגה | מחזור 1 | 29 באוגוסט 2025 | 24–25 בספטמבר 2025 | 24–25 בספטמבר 2025 |
| שלב הליגה | מחזור 2 | 29 באוגוסט 2025 | 2 באוקטובר 2025 | 2 באוקטובר 2025 |
| שלב הליגה | מחזור 3 | 29 באוגוסט 2025 | 23 באוקטובר 2025 | 23 באוקטובר 2025 |
| שלב הליגה | מחזור 4 | 29 באוגוסט 2025 | 6 בנובמבר 2025 | 6 בנובמבר 2025 |
| שלב הליגה | מחזור 5 | 29 באוגוסט 2025 | 27 בנובמבר 2025 | 27 בנובמבר 2025 |
| שלב הליגה | מחזור 6 | 29 באוגוסט 2025 | 11 בדצמבר 2025 | 11 בדצמבר 2025 |
| שלב הליגה | מחזור 7 | 29 באוגוסט 2025 | 22 בינואר 2026 | 22 בינואר 2026 |
| שלב הליגה | מחזור 8 | 29 באוגוסט 2025 | 29 בינואר 2026 | 29 בינואר 2026 |
| שלב הנוקאאוט | שלב הנוקאאוט הראשוני | 30 בינואר 2026 | 12 בפברואר 2026 | 19 בפברואר 2026 |
| שלב הנוקאאוט | שמינית גמר | 20 בפברואר 2026 | 5 במרץ 2026 | 12 במרץ 2026 |
| שלב הנוקאאוט | רבע גמר | 20 בפברואר 2026 | 9 באפריל 2026 | 16 באפריל 2026 |
| שלב הנוקאאוט | חצי גמר | 20 בפברואר 2026 | 30 באפריל 2026 | 7 במאי 2026 |
| שלב הנוקאאוט | גמר | 20 בפברואר 2026 | 20 במאי 2026 באצטדיון בשיקטש, איסטנבול | 20 במאי 2026 באצטדיון בשיקטש, איסטנבול |
ראו גם

עונת 2025/2026 בליגת האלופות
עונת 2025/2026 בקונפרנס ליג
הערות שוליים

↑  Frankfurt, Istanbul, Leipzig and Oslo to stage upcoming UEFA club competition finals., https://www.uefa.com/, ‏22 במאי 2024
↑  UEFA Country Ranking 2023, kassiesa.net
| עונות בגביע אופ"א ובליגה האירופית |
| --- | --- | --- |
| גביע אופ"א | 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 |  |
| הליגה האירופית | 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022  • 2022/2023 • 2023/2024 • 2024/2025 • 2025/2026 |  |
מגילת אסתר

.
| --- | --- |

מגילת אסתר מתוך אוסף ברגינסקי
 
 שפה:  עברית 
 תקופת התרחשות:  שיבת ציון
 מספר פרקים:  10
 מספר פסוקים:  167
 סדרת ספרים:  חמש מגילות
 הספר הקודם:  קהלת
 הספר הבא:  דניאל
 דמויות מרכזיות:  אסתר, בגתן ותרש, ושתי, זרש, מרדכי היהודי, אחשוורוש, המן האגגי, עשרת בני המן 
 יצירות נגזרות:  חוקי פרס ומדי, אסתר מתכוננת לפגישה עם המלך אחשורוש, תרגום שני על אסתר, אסתר רבה, ספרי דאגדתא 
 
מְגִלַּת אֶסְתֵּר היא אחת מחמש המגילות שבתנ"ך. במגילה מסופר על מזימה להשמדתם של יהודי ממלכת פרס בימי המלך אחשוורוש על ידי המן האגגי ("המן הרשע"), וכיצד סיכלו אותה אסתר המלכה ובן דודה מרדכי היהודי. בסוף המגילה מסופר כי לזכר אירועים אלה נקבעו חג הפורים ומצוותיו - משלוח מנות, מתנות לאביונים ועריכת משתה. גם קריאת המגילה פעמיים, בליל החג וביומו, היא ממצוות החג.
במחקר נחשבת המגילה לרומן היסטורי אשר סיפורה מתרחש במאה החמישית עד הרביעית לפני הספירה, ונכתבה כסיפור אטיולוגי שנועד להסביר את מקורו של חג הפורים בדיעבד, כלומר לאחר שכבר התקבל על ידי היהודים בגלות אשור ובבל.
סיפור המגילה > משתאות אחשוורוש וושתי

המגילה פותחת בסיפור על המשתה שעורך המלך אחשוורוש, בשנה השלישית למלכותו. המשתה אורך 180 יום ומיועד לשריו ועבדיו של אחשורוש. לאחר מכן עורך המלך משתה נוסף בן שבעה ימים לבני שושן, וביום השביעי למשתה מזמין את המלכה ושתי לאולם הגברים כדי להראות את יופייה בפני כל הנוכחים. ושתי מסרבת להזמנה ומעלה את חמתו של המלך, שמחליט בעצת יועציו להדיח אותה מהמלכות.
לאחר שנרגע אחשורוש מכעסו הוא נזכר בושתי, מתגעגע אליה, ומתחרט על העונש שנגזר עליה. נערי המלך מייעצים לו למנות פקידים שיאספו אל שושן הבירה "כל נערה בתולה טובת מראה" מרחבי הממלכה, במטרה למצוא לו אישה חדשה. המלך מקבל את עצתם.
סיפור המגילה > עליית מרדכי ואסתר

בין הנשים הרבות המובלות לשושן הבירה, נלקחת גם אסתר, יתומה יהודייה אשר גדלה תחת חסותו של בן-דודה, יהודי בשם מרדכי. במהרה הופכת אסתר למועמדת המועדפת על הגי, שומר הנשים. בהוראת מרדכי אין היא חושפת את מוצאה היהודי. לאחר שאסתר נלקחת לארמון, ממשיך מרדכי לדאוג לשלומה. לאחר תהליך טיפוח ממושך שנמשך 12 חודשים, מובאות המועמדות בזו אחר זו אל המלך, שבוחר בסופו של דבר את אסתר למלכתו.
באותה עת משמש מרדכי פקיד בחצר המלך, ועולה בידו לחשוף קנוניה של שניים משומרי הסף, בגתן ותרש, להתנקש בחיי המלך. הוא מודיע על כך לאסתר, וזו מודיעה למלך על הדבר בשם מרדכי. בגתן ותרש נתלים, ומעשהו של מרדכי נכתב בכרוניקה המלכותית, היא "ספר הזכרונות דברי הימים".
סיפור המגילה > גזירת המן האגגי

באותה העת, מרומם המלך אחשוורוש את המן האגגי. כל אנשי החצר משתחווים להמן במצוות המלך, מלבד מרדכי, אשר "לא יכרע ולא ישתחווה". המן מתמלא חימה על חוצפתו של מרדכי, וכשנודע לו מוצאו היהודי, הוא אינו מוכן עוד להסתפק בהריגתו בלבד אלא מחליט להרוג את כל היהודים בממלכה.
לשם ביצוע תוכניתו, מטיל המן פור (הטלת גורל) כדי לגלות את זמן הביצוע המועדף על פי הכוכבים והמזלות. היום העולה בפור הוא י"ג באדר. המן מבקש את אישורו של אחשוורוש להשמיד את כל יהודי הממלכה, ומקבל ממנו את הסכמתו ואת החותם המלכותי כדי שיחתום על הצו בשמו. כך נחתם הצו הקורא לכל העמים להתכונן ליום י"ג באדר המיועד, שבו הם מצווים להשמיד את כל היהודים באימפריה הפרסית ולבזוז את רכושם.
סיפור המגילה > תענית אסתר

כשהגזירה נודעת למרדכי, הוא קורע את בגדיו ויוצא לרחוב שעל יד שער המלך, לבוש שק ואפר. הצו בינתיים מגיע גם ליתר היהודים באימפריה, שגם כן מתאבלים וצמים. מרדכי יוצר קשר עם אסתר ומנסה לשכנעה להשפיע על המלך שיבטל את הצו. זוהי משימה מסוכנת, שכן מי שניגש אל המלך ללא הזמנה חייב מיתה.
לאחר דין ודברים נענית אסתר לדרישתו של מרדכי, אך מבקשת שלפני כן יתענו כל יהודי שושן - כולל אותה עצמה ונערותיה - שלושה ימים ושלושה לילות
סיפור המגילה > משתה אסתר הראשון

לאחר שלושה ימי תענית, נכנסת אסתר לחצר המלך ללא הזמנה ובכך מסכנת את חייה. המלך מכוון כלפיה את שרביטו כסימן לכך שהוא מתיר לה לגשת לכיסאו ולשוחח עמו. היא מתקבלת אצלו ונשאלת לבקשתה. אסתר מבקשת לערוך משתה בנוכחות שלושה אנשים: המלך, המן והיא עצמה. במהלך המשתה שואל שוב המלך את אסתר לבקשתה, אולם היא מבקשת לקיים משתה נוסף איתו ועם המן למחרת היום, ובו תספר לו את בקשתה.
המן שב אל ביתו מן המשתה הראשון ברוממות רוח על מעמדו הרם, שניכר היטב בהזמנה למשתה פרטי בנוכחות המלך והמלכה, לא פעם אחת בלבד אלא פעמיים. בדרכו הביתה הוא נתקל במרדכי, שעומד בסירובו להשתחוות בפני המן, ומצב רוחו מתערער. בעצת זרש אשתו וכל אוהביו, הוא מורה על הכנת עץ בגובה חמישים אמה (כ-25 מטר) כדי לבקש מהמלך את תלייתו של מרדכי כבר למחרת.
סיפור המגילה > נדודי שנת המלך

באותו לילה נודדת שנתו של המלך והוא מבקש שיקראו בפניו ב"ספר דברי הימים" של פרס. הספר נפתח באקראי במקום שבו מסופר על הצלתו בידי מרדכי מהתנקשותם של בגתן ותרש. אחשוורוש שואל אם אותו מרדכי קיבל גמול ראוי למעשהו, ומשנענה שלא, מחליט לתקן את המצב. באותה שעה ממש מגיע המן לארמון כדי לבקש את אישור המלך לתלות את מרדכי בהקדם האפשרי. אחשוורוש טרוד בשאלה כיצד עליו לגמול למרדכי על שהציל את חייו, ובראותו את המן הוא מבקש את עצתו ושואל: "מה לעשות באיש אשר המלך חפץ ביקרו".
המן סבור שהמלך מתכוון אליו, ומפרט בפניו שורה של מחוות כבוד יוצאות דופן: הלבשת האיש בבגדי המלך, הרכבתו על סוסו של המלך והולכתו ברחובות העיר על ידי אחד משרי המלך בעלי המעמד הרם ביותר, תוך קריאה: "ככה ייעשה לאיש אשר המלך חפץ ביקרו". אחשוורוש מקבל את עצת המן ומצווה עליו להוציא את תוכניתו לפועל מיד: להלביש את מרדכי בבגדי המלך, להרכיבו על אחד מסוסי המלך, להוליכו בעצמו ברחובות העיר, בתור שר בעל מעמד גבוה, ולהכריז כי "ככה ייעשה לאיש אשר המלך חפץ ביקרו".
לאחר המעשה שב המן לביתו ומספר לאשתו וליועציו על השפלתו. הם עונים לו: ”אִם מִזֶּרַע הַיְּהוּדִים מָרְדֳּכַי אֲשֶׁר הַחִלּוֹתָ לִנְפֹּל לְפָנָיו לֹא תוּכַל לוֹ כִּי נָפוֹל תִּפּוֹל לְפָנָיו”.
סיפור המגילה > משתה אסתר השני

בקושי מספיק המן לחזור אל ביתו מן המשימה המבזה והוא מובהל בחזרה אל המשתה השני שעורכת אסתר. במשתה שואל אחשוורוש בפעם השלישית מה בקשתה ויינתן לה עד חצי המלכות. אז מבקשת אסתר להציל את חייה ואת חיי עמה. אחשוורוש אינו מבין את פשר דבריה של אסתר ומבקש הסבר. בתגובה, מגלה אסתר את מוצאה היהודי ומצביעה על המן כ"אִישׁ צַר וְאוֹיֵב, הָמָן הָרָע הַזֶּה".
המלך יוצא אל הגינה בזעם והמן מנסה בינתיים לבקש את נפשו מאסתר המלכה. הוא נופל בטעות למרגלותיה בדיוק ברגע שאחשוורוש שב מהגינה. כאשר חוזר המלך ומוצא את המן בתנוחה כמעט אינטימית עם המלכה, מתגבר כעסו, והוא מאשים את המן בניסיון לכבוש גם את המלכה. בשלב זה מגיע חרבונה, אחד מסריסי המלך, ומצביע על העץ אשר הכין המן למרדכי, מצילו ואהובו של המלך. המלך מצווה ללא שהיות לתלות את המן על העץ "על ששלח ידו ביהודים", ורק אז נרגע מכעסו.